દેશની એક બહુ જ મોટી કંપનીના કૅલેન્ડર માટે ફ્રેશ ફેસની શોધ ચાલે છે અને એ શોધ દરમ્યાન હૈદરાબાદમાં રહેતી નંદિતા, લાહોરમાં રહેતી નાઝનીન, ગોવાની શૅરોન, રોહતકની મયૂરી અને કલકત્તાની પેરોમાને એ કૅલેન્ડરના પેજ પર ચમકવાનો મોકો મળે છે. પાંચેય મૉડલ માટે આ ગોલ્ડન તક છે. પૈસો, શોહરત, હાઈ સોસાયટી, ફિલ્મ, ગ્લૅમર બધું જ તેમની સામે આવીને ઊભું રહી ગયું છે. પાંચેપાંચ મુંબઈ આવે છે અને પોતાની કરીઅરની શરૂઆત કરે છે, પણ આ શરૂઆતની સાથે જ તેમની જિંદગી પણ એક એવા વળાંક પર આવી જાય છે કે જ્યાંથી પાછા જવા માટેનો કોઈ રસ્તો બાકી રહેતો નથી. સીધી અને સાદી જિંદગી જીવી રહેલી આ યુવતીઓને નરકની જિંદગીનો અનુભવ શરૂ થાય છે.